Συγκεκριμένα, σύμφωνα με το Documento, το περιστατικό σημειώθηκε όταν ένας 23χρονος είχε έντονη λογομαχία με το αφεντικό του, ιδιοκτήτη της εταιρείας για οικονομικές διαφορές που είχαν μεταξύ τους.

Ξαφνικά, ο ιδιοκτήτης της εταιρείας πήρε μία καραμπίνα και πυροβόλησε εναντίον του 23χρονου εργάτη ο οποίος αν και τραυματίστηκε, κατάφερε να ειδοποιήσει την αστυνομία και το ΕΚΑΒ. Ο δράστης έφυγε προκειμένου να αποφύγει τη σύλληψη ενώ το θύμα μεταφέρθηκε στο νοσοκομείο. Σύμφωνα με τις πρώτες πληροφορίες ο νεαρός νοσηλεύεται εκτός κινδύνου και η αστυνομία έχει εξαπολύσει ανθρωποκυνηγητό για τον εντοπισμό του εργοδότη.